Câinele lui Joe Biden a muşcat din nou un angajat al Casei Albe, deși recent a fost la dresaj.
Câinele lui Joe Biden a mușcat, într-o singură lună, doi angajați de la Casa Albă. Acum câteva zile, Major s-a întors de la dresaj.
Joe Biden are mai mari necazuri cu câinii decât cu opoziția politică. Major, câinele ciobănesc german adoptat de președintele American, a mușcat din nou un angajat al Casei Albe. Este al doilea asemenea incident într-o lună.După primul atac, Major și Champ, cei doi câini ai lui Biden, fuseseră trimiși la dresaj. Pare că nu i-a prea ajutat."Champ și Major sunt aici, la Casa Albă. Au fost la Camp David, alături de Prima familie, weekendul trecut. Câinii vor veni și vor pleca, nu va fi ceva neobișnuit să meargă uneori în Delaware“, a spus Jen Psaki, purtător de cuvânt Casa Albă. Nu este prima dată când Major îi face zile negre lui Joe Biden. La scurt timp după ce a fost ales, președintele și-a luxat glezna în timp ce se juca cu el.